b'\n_START_ARTICLE_\nACF Fiorentina\n_START_SECTION_\nIstorija\n_START_PARAGRAPH_\nKlub\xc4\x85 1926 m. rugpj\xc5\xab\xc4\x8dio 26 d. \xc4\xafk\xc5\xabr\xc4\x97 kompanijos Libertas ir Club Sportivo Firenze. Pirmasis trof\xc4\x97jus buvo 1939-1940 m. sezone i\xc5\xa1kovota Italijos taur\xc4\x97 (Coppa Italia). 1955-1956 m. sezone Fiorentina tapo Serie A \xc4\x8dempionais, bei keturis sekan\xc4\x8dius sezonus u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 lygoje. 1960-1961 m. sezone komanda v\xc4\x97l i\xc5\xa1kovojo Italijos taur\xc4\x99, bei s\xc4\x97kmingai \xc5\xbeaid\xc4\x97 Europoje ir laim\xc4\x97jo Tauri\xc5\xb3 laim\xc4\x97toj\xc5\xb3 taur\xc4\x99, finale nugal\xc4\x97j\xc4\x99 Rangers klub\xc4\x85._NEWLINE_1965-1966 m. La Viola laim\xc4\x97jo Italijos taur\xc4\x99 dar kart\xc4\x85, bei Mitropa taur\xc4\x99 (vien\xc4\x85 pirm\xc5\xb3j\xc5\xb3 Europos tauri\xc5\xb3), o 1968-1969 m. sezone antr\xc4\x85 kart\xc4\x85 komandos istorijoje tapo Italijos \xc4\x8dempionais. 1974 m. Fiore laim\xc4\x97jo angl\xc5\xb3-ital\xc5\xb3 lygos taur\xc4\x99 (trumpai gyvavusios var\xc5\xbeybos tarp Anglijos ir Italijos komand\xc5\xb3). S\xc4\x97km\xc4\x97 Italijos taur\xc4\x97je buvo pakartota 1975 m., nuo tada iki devintojo de\xc5\xa1imtme\xc4\x8dio pabaigos klubas nieko nei\xc5\xa1kovojo ir galiausiai 1993 m. i\xc5\xa1krito \xc4\xaf Serie B (antroji Italijos futbolo lyga). Gr\xc4\xaf\xc5\xbe\xc4\x99s atgal \xc4\xaf Serie A, klubas \xc4\xafrod\xc4\x97 jog gali kovoti d\xc4\x97l \xc4\x8dempiono titulo. 1996 m. laim\xc4\x97jo Italijos taur\xc4\x99, bei Italijos Supertaur\xc4\x99 2000 m._NEWLINE_2001 m. buvo pavie\xc5\xa1inta siaubinga Fiorentinos finansin\xc4\x97 pad\xc4\x97tis, klubas nei\xc5\xa1gal\xc4\x97jo mok\xc4\x97ti atlyginim\xc5\xb3 \xc5\xbeaid\xc4\x97jams, o klubo skolos siek\xc4\x97 50 milijon\xc5\xb3 doleri\xc5\xb3. 2001-2002 m. sezone klubas i\xc5\xa1krito \xc4\xaf antr\xc4\x85j\xc4\x85 Italijos lyg\xc4\x85, o 2002 m. bir\xc5\xbeel\xc4\xaf buvo perimtas teismo. Klubui nebuvo leista dalyvauti Serie B lygoje 2002-2003 m. sezone, d\xc4\x97l to Fiorentina nustojo egzistavusi._NEWLINE_Klubas buvo atgaivintas 2002 m. rugpj\xc5\xab\xc4\x8dio m\xc4\x97nes\xc4\xaf kaip Florentia Viola, bei paskirtas \xc4\xaf Serie C2 (ketvirtasis Italijos lygos lygmuo), o naujuoju jos savininku tapo Diego Della Valle. Angelo Di Livio buvo vienintelis klube i\xc5\xa1lik\xc4\x99s \xc5\xbeaid\xc4\x97jas. Padedama Di Livio, komanda pakankamai lengvai laim\xc4\x97jo Serie C2 2002-2003 m. sezone, tod\xc4\x97l klubas tur\xc4\x97jo atsidurti Serie C1, ta\xc4\x8diau d\xc4\x97l sensacing\xc5\xb3 t\xc5\xb3 metini\xc5\xb3 \xc4\xafvyki\xc5\xb3 (Caso Catania) klubas buvo perkeltas i\xc5\xa1kart \xc4\xaf Serie B. Taip \xc4\xafvyko d\xc4\x97l to, kad Italijos futbolo federacija nusprend\xc4\x97 i\xc5\xa1spr\xc4\x99sti Catania situacij\xc4\x85 didinant Serie B komand\xc5\xb3 skai\xc4\x8di\xc5\xb3 nuo 20 iki 24. 2003 m. vasar\xc4\x85 klubas perpirko teis\xc4\x99 \xc4\xaf Fiorentinos vard\xc4\x85 ir \xc4\xaf\xc5\xbeym\xc5\xb3j\xc4\xaf aprangos stili\xc5\xb3, bei persivadino \xc4\xaf ACF Fiorentina. Rungtyn\xc4\x97s iki \xc5\xa1iol \xc5\xbeaid\xc5\xbeiamos Artemio Franchi stadione._NEWLINE_Klubo ne\xc4\xafprastas \xc5\xa1uolis \xc4\xaf Serie B neliko nepasteb\xc4\x97tas, daugelis kalb\xc4\x97jo, kad klubas nevertas \xc5\xbeaisti antroje pagal paj\xc4\x97gum\xc4\x85 Italijos lygoje, ta\xc4\x8diau nepaisant neigiam\xc5\xb3 atsiliepim\xc5\xb3 klubas liko Serie B ir sugeb\xc4\x97jo baigti 2003-2004 m. sezon\xc4\x85 6 vietoje. \xc5\xa0is pasiekimas leido Fiorentinai kovoti d\xc4\x97l patekimo \xc4\xaf Serie A su Perugia klubu (15 viet\xc4\x85 Serie A u\xc5\xbe\xc4\x97musi komanda). Dviej\xc5\xb3 rungtyni\xc5\xb3 dvikov\xc4\x85 2-1 (abu \xc4\xafvar\xc4\x8dius \xc4\xafmu\xc5\xa1\xc4\x97 Enrico Fantini) laim\xc4\x97jusi Fiorentina taip u\xc5\xbebaig\xc4\x97 savo ne\xc4\xaftik\xc4\x97tin\xc4\x85 sugr\xc4\xaf\xc5\xbeim\xc4\x85 \xc4\xaf Italijos auk\xc5\xa1\xc4\x8diausi\xc4\x85ja lyg\xc4\x85. Pirmajame sezone klubas kovojo d\xc4\x97l i\xc5\xa1likimo, ta\xc4\x8diau jau sekan\xc4\x8diame 2005-2006 m. sezone komandos forma smarkiai pager\xc4\x97jo ir su 74 ta\xc5\xa1kais u\xc5\xbe\xc4\x97musi ketvirt\xc4\x85j\xc4\x85 viet\xc4\x85 Italijos lygoje, komanda pateko \xc4\xaf UEFA \xc4\x8cempion\xc5\xb3 lygos tre\xc4\x8di\xc4\x85j\xc4\xaf kvalifikacin\xc4\xaf etap\xc4\x85. M. Jorgensen, S. Fiore, pagrindinio puol\xc4\x97jo Luca Toni, bei vartininko S. Frey derinys buvo dominuojantis visoje lygoje. Luca Toni \xc4\xafmu\xc5\xa1\xc4\x97 31 \xc4\xafvart\xc4\xaf per 34 rungtynes ir tapo pirmuoju \xc5\xbeaid\xc4\x97ju, vir\xc5\xa1ijusiu 30 \xc4\xafvar\xc4\x8di\xc5\xb3 rib\xc4\x85 po legendinio Antonio Valentin Angelillo, kuriam tai pavyko padaryti 1958-1959 m. sezone. Ta\xc4\x8diau 2006 m. liepos 14 d. Fiorentina i\xc5\xa1krito \xc4\xaf Serie B, d\xc4\x97l ky\xc5\xa1ininkavimo skandalo, bei gavo 12 ta\xc5\xa1k\xc5\xb3 deficit\xc4\x85 ateinan\xc4\x8diame sezone. Visgi po apeliacijos buvo sugr\xc4\x85\xc5\xbeinta \xc4\xaf Serie A, atimant 19 ta\xc5\xa1k\xc5\xb3. Komanda taip pat prarado viet\xc4\x85 UEFA \xc4\x8cempion\xc5\xb3 lygoje. V\xc4\x97liau, prasid\xc4\x97jus lygai, ta\xc5\xa1k\xc5\xb3 deficitas buvo suma\xc5\xbeintas iki 15. Nepaisant baudos komanda sugeb\xc4\x97jo 2006-2007 m. sezon\xc4\x85 baigti \xc5\xa1e\xc5\xa1toje vietoje ir taip i\xc5\xa1kovoti patekim\xc4\x85 \xc4\xaf UEFA taur\xc4\x97s var\xc5\xbeybas.'